YouTube skort ook Trump se kanaal op | Maroela Media
YouTube skort ook Trump se kanaal op
Die Amerikaanse pres. Donald Trump waai vir 'n skare in Alamo. (Foto: Mandel Ngan/AFP)
YouTube, wat aan die aanlyn reus Google behoort, het die Amerikaanse pres. Donald Trump se kanaal vir 'n week lank opgeskort en 'n video verwyder wat sy beleid teen die aanhitsing van geweld oortree. YouTube is die jongste sosialemediaplatform wat die president se rekening verbied het ná verlede week se bestorming van die Amerikaanse kongresgebou.
Trump se toegang tot die sosialemediaplatforms wat hy tydens sy termyn as megafoon gebruik het, is nou grootliks stilgemaak sedert 'n gewelddadige skare van sy ondersteuners die gebou in Washington verlede week stormgeloop het.
Die platforms voer aan die verbitterde leier kan sy rekeninge gebruik om meer onrus op te stook voor aangewese pres. Joe Biden se inhuldiging.
"In die lig van kommer oor die voortgesette moontlikheid van geweld, het ons die nuwe inhoud wat op Donald J. Trump se kanaal opgelaai is, verwyder omdat dit ons beleid oortree," het YouTube in 'n verklaring gesê.
Trump se kanaal word nou "ook tydelik verhoed om vir 'n minimum van sewe dae nuwe inhoud op te laai", lui die verklaring.
Die platform sê hy gaan die opsie om kommentaar te lewer op Trump se kanaal ook onbepaald afskakel en het veiligheidsredes vir dié besluit aangevoer.
Facebook het verlede week Trump se Facebook- en Instagram-rekeninge opgeskort.
Ná die aankondiging het Facebook se uitvoerende hoof, Mark Zuckerberg, gesê Trump het die platform gebruik om geweld uit te lok en hy is bekommerd dat hy gaan voortgaan om dit te doen.
Twitter het 'n stap verder gegaan en Trump se rekening uitgewis – en hom ontneem van sy gunstelingplatform. Twitter het vantevore reeds waarskuwings by Trump se twiets oor die uitslag van die verkiesing geplaas.
Die maatskappy het ook meer as 70 000 rekeninge uitgevee wat verbind word met die QAnon-samesweringsteorie wat aanvoer dat Trump 'n geheime oorlog voer teen 'n wêreldwye kabaal van satanistiese liberale.
Dienste soos Snapchat en Twitch het Trump ook geskors.
Die president se YouTube-kanaal het 2,77 miljoen intekenare.
Die tuisblad wys 'n video van 'n maand oud van Trump wat twyfel uitspreek oor die kiesproses in November se presidentsverkiesing en is reeds sowat 5,8 miljoen keer gekyk.
Dinsdag het 'n drukgroep 'n beroep op YouTube gedoen om soos die ander platforms ook Trump se rekeninge op te skort. Hulle het gedreig met 'n advertensieboikot van die platform indien dit nie gedoen word nie.
Donald Trump sosiale media
Lisa Montgomery tereggestel
'Swart boks' gevind ná Indonesiese vliegtuig neerstort
Dit is kommerwekkend dat iemand netso die stilswye opgelê kan word sonder enige proses van verhoor. Dit dui op eenrigting denkwyse wat slegs aanvaar word en duidelik diktoriaal en kommunisties van aard.
Die bestorming van die Kongresgebou; buitelandse nuusbronne dui aan dat daar ook Black Lives Matter lede teenwoordig was. Die linkse groepering het deelgeneem om Trump te sink deur die momentum van geweld te eskaleer. Dit was 'n goeie geleentheid.
En 'n swart polisieman het die wit vroulike betoger doodgeskiet. Doodse stilte.
Jy moet ingeteken wees om te stem26-4Jy moet ingeteken wees om te stem
Wie is die drukgroep? Weet tech is eindlik die gemors en ewel. 100% Trump supporter.
Jy moet ingeteken wees om te stem19-6Jy moet ingeteken wees om te stem
Wat n slag vir vryheid van spraak!
Jy moet ingeteken wees om te stem20-4Jy moet ingeteken wees om te stem
Big tech en Noord Korea haat albei vryheid van spraak.
Don The Con, se dae is getel, hy is oppad, oppad tronk toe, wat 'n patetiese voorbeekd van 'n mens. Sy oranje oorpak is klaar uitgesit vir hom en sy gatgabbas wag in afwagting vis sy koms.